CELEX: 32012D0498
Language: bg
Date: 2012-08-17 00:00:00
Title: 2012/498/ЕС: Решение на Комисията от 17 август 2012 година за изменение на решения 2010/2/ЕС и 2011/278/ЕС по отношение на отраслите и подотраслите, за които се смята, че са изложени на значителен риск от изместване на въглеродни емисии (нотифицирано под номер C(2012) 5715)  текст от значение за ЕИП

7.9.2012   
            
            
               BG
            
            
               Официален вестник на Европейския съюз
            
            
               L 241/52
            
         РЕШЕНИЕ НА КОМИСИЯТА
   от 17 август 2012 година
   за изменение на решения 2010/2/ЕС и 2011/278/ЕС по отношение на отраслите и подотраслите, за които се смята, че са изложени на значителен риск от изместване на въглеродни емисии
   (нотифицирано под номер C(2012) 5715)
   (текст от значение за ЕИП)
   (2012/498/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 2003/87/ЕО на Европейския парламент и на Съвета от 13 октомври 2003 г. за установяване на схема за търговия с квоти за емисии на парникови газове в рамките на Общността и за изменение на Директива 96/61/ЕО на Съвета (1), и по-специално член 10а, параграфи 1 и 13 от нея,
   като има предвид, че:
   
               (1)
            
            
               С Решение 2010/2/ЕС на Комисията (2) беше определен, в съответствие с Директива 2003/87/ЕО, списък на отраслите и подотраслите, за които се смята, че са изложени на значителен риск от изместване на въглеродни емисии.
            
         
               (2)
            
            
               С Решение 2011/278/ЕС на Комисията (3) бяха формулирани валидни за целия Европейски съюз преходни правила за хармонизирано разпределяне на безплатни квоти за емисии съгласно член 10а от Директива 2003/87/ЕО.
            
         
               (3)
            
            
               Всяка година е възможно да бъде добавен допълнителен отрасъл или подотрасъл към списъка на отраслите и подотраслите, за които се смята, че са изложени на значителен риск от изместване на емисии, ако в аналитичен доклад бъде показано, че съответният отрасъл или подотрасъл съответства на критериите по член 10а, параграфи 14—17 от Директива 2003/87/ЕО, след като е настъпила промяна със значително въздействие върху дейностите в отрасъла или подотрасъла.
            
         
               (4)
            
            
               Някои отрасли, за които при приложеното във връзка с Решение 2010/2/ЕС четиризначно ниво на детайлизиране в NACE (Статистическата класификация на икономическите дейности в ЕС) не бе установено да са изложени на значителен риск от изместване на въглеродни емисии, бяха допълнително детайлизирани и бяха оценени някои от подотраслите им, имащи редица специфични отличителни характеристики, които водят до много различни резултати в сравнение с останалата част от съответния отрасъл. За подотраслите „Платна, покривки, стъкломат, дюшеци, пана и други подобни нетъкани изделия от стъклени влакна“ и „Шлакова вата, каменна вата и други подобни видове минерална вата и смеси от тях, в насипно състояние, на листове или рула“ тази оценка показа, че по своите специфични характеристики те значително се различават от останалите подотрасли и съответстват на количествените критерии по член 10а, параграф 15 от Директива 2003/87/ЕО. Следователно подотраслите „Платна, покривки, стъкломат, дюшеци, пана и други подобни нетъкани изделия от стъклени влакна“ и „Шлакова вата, каменна вата и други подобни видове минерална вата и смеси от тях, в насипно състояние, на листове или рула“ следва да бъдат добавени към списъка на отраслите и подотраслите, за които се смята, че са изложени на значителен риск от изместване на въглеродни емисии.
            
         
               (5)
            
            
               Класът с четиризначен цифров код по NACE 2614 „Производство на продукти от стъклени влакна“ включва два подкласа с шестзначни цифрови кодове по Prodcom (Статистическия списък на промишлените продукти в ЕС): „261411 Снопчета, ровинг, стъклена прежда и нарязани снопчета от стъклени влакна“ и „261412 Платна, покривки, стъкломат, дюшеци, пана и други подобни нетъкани изделия от стъклени влакна“. Подкласът, за който се отнася шестзначният код по Prodcom 261411 вече е определен в Решение 2010/2/ЕС като изложен на значителен риск от изместване на въглеродни емисии. С добавянето също и на подкласа с код по Prodcom 261412 към списъка на отраслите и подотраслите, за които се смята, че са изложени на значителен риск от изместване на въглеродни емисии, се обхваща целият клас с четиризначен цифров код по NACE 2614. Следователно, с оглед постигане на яснота и за да се избегне повторение, към раздел 1.2 от списъка се добавя класът с четиризначен цифров код по NACE 2614, а от раздел 2 се заличава подкласът с код по Prodcom 261411.
            
         
               (6)
            
            
               Следователно решения 2010/2/ЕС и 2011/278/ЕС следва да бъдат съответно изменени.
            
         
               (7)
            
            
               Мерките, предвидени в настоящото решение, са в съответствие със становището на Комитета по изменение на климата,
            
         ПРИЕ НАСТОЯЩОТО РЕШЕНИЕ:
   Член 1
   Изменения на Решение 2010/2/ЕС
   Приложението към Решение 2010/2/ЕС се изменя в съответствие с приложение I към настоящото решение.
   Член 2
   Изменения на Решение 2011/278/ЕС
   Приложение I към Решение 2011/278/ЕС се изменя в съответствие с приложение II към настоящото решение.
   Член 3
   Адресати
   Адресати на настоящото решение са държавите членки.
   
      Съставено в Брюксел на 17 август 2012 година.
      
         
            За Комисията
         
         Connie HEDEGAARD
         
            Член на Комисията
         
      
   
   
      (1)  ОВ L 275, 25.10.2003 г., стр. 32.
   
      (2)  ОВ L 1, 5.1.2010 г., стр. 10.
   
      (3)  ОВ L 130, 17.5.2011 г., стр. 1.
   
      ПРИЛОЖЕНИЕ I
      Приложението към Решение 2010/2/ЕС се изменя, както следва:
      
                  1.
               
               
                  В раздел 1.2 след вписването с код по NACE 2613 се вмъква следното вписване:
                  
                              Код по NАСЕ
                           
                           
                              Описание
                           
                        
                              „2614
                           
                           
                              Производство на продукти от стъклени влакна“
                           
                        
            
                  2.
               
               
                  Раздел 2 се изменя, както следва:
                  
                              а)
                           
                           
                              Следното вписване се заличава:
                              
                                          Код по Prodcom
                                       
                                       
                                          Описание
                                       
                                    
                                          „261411
                                       
                                       
                                          Снопчета, предпрежда, прежда и нарязани влакна от стъклени влакна“
                                       
                                    
                        
                              б)
                           
                           
                              След вписването с код по Prodcom 26821400 се вмъква следното вписване:
                              
                                          Код по Prodcom
                                       
                                       
                                          Описание
                                       
                                    
                                          „26821610
                                       
                                       
                                          Шлаковa ватa, каменна вата и други подобни видове минерална вата и смеси от тях, в насипно състояние, на листове или рула“
                                       
                                    
                        
            
   
      ПРИЛОЖЕНИЕ II
      В приложение I към Решение 2011/278/ЕС вписването за продуктовия показател за минерална/стъклена вата се заменя със следното вписване:
      
         
                     Продуктови показатели
                  
                  
                     Определения на обхванатите от показателите продукти
                  
                  
                     Определения на обхванатите от показателите процеси и емисии
                     (граници на системите)
                  
                  
                     Наличие на риск от изместване на емисии съгласно посоченото за 2013 г. и 2014 г. в Решение 2010/2/ЕС
                  
                  
                     Стойности на показателите
                     (квоти/t)
                  
               
                     „Показател за минерална/стъклена вата
                  
                  
                     Изолационни продукти от минерална/стъклена вата за топлинна, звукова и противопожарна изолация, произведени с използването на стъкло, скална маса или шлака.
                  
                  
                     Включват се всички процеси, пряко или косвено свързани с производствените етапи на топене, изтегляне на влакна и инжектиране на свързващи материали, втвърдяване, сушене и оформяне. За определяне на непреките емисии следва да се отчита цялото потребление на електроенергия в границите на системата.
                  
                  
                     да
                  
                  
                     0,682“